बढ़ती मानव जनसंख्या के साथ कारों की संख्या भी तेज़ी से बढ़ती जा रही है। दुनिया के लगभग सभी देशों में कारों की पार्किंग की समस्या बढ़ती जा रही है। लोग अपनी सुविधा को ध्यान में रखते हुए कारों को ऐसी जगहों में खड़ा कर देते हैं, जिससे अन्य लोगों को असुविधा होती है। रोबो विज्ञानियों में इस समस्या का समाधान ढूॅँढ़ निकाला है। वर्तमान में ही क्या पार्किंग सदैव समस्या रही है। किन्तु अब एक ऐसा रोबोट तैयार कर लिया गया है जो आपकी कार को उठाकर मनचाही जगह पर पार्क (खड़ी) कर देगा। जर्मनी के हजलडॉर्क एअरपोर्ट पर एक प्रयोग प्रारंभ किया गया है जो इस विशेष रोबोट से संबंधित है। प्रायः लोग एअरपोर्ट के गेट पर कार छोड़ देते हैं। ‘रे-रोबोट’ नामक यह रोबोट गाड़ी को उठाकर पार्किंग स्थल में खड़ी कर देता है। यह पूरी प्रणाली एअरपोर्ट के फ्लाइट डाटा से संलग्न रहती है। इस प्रणाली में यात्री की यात्रा की जानकारी भी उपलब्ध रहती है। यदि किसी बदलाव की आवश्यकता हो तो ‘एप’ में जाकर किया जा सकता है। किन्तु यह सुविधा फ्री (निःशुल्क) नहीं है। इसके लिए एअरपोर्ट अधिकारी को चार यूरो प्रतिघंटा देना पड़ता है।